17.5.2023
FI
Euroopan unionin virallinen lehti
C 175 A/3
5.
Riippumattomuus ja eettiset periaatteet Puheenjohtajan tulee toimia riippumattomasti, puolueettomasti ja koko unionin edun mukaisesti pyytämättä tai ottamatta ohjeita unionin toimielimiltä tai elimiltä, minkään jäsenvaltion hallitukselta taikka muulta julkiselta tai yksityiseltä elimeltä.
Nimityksensä jälkeen puheenjohtaja toimii kokopäivätoimisena ammattihenkilönä eikä hoida mitään kansallisten toimivaltaisten viranomaisten virkatehtäviä.
Puheenjohtajan edellytetään noudattavan korkeimpia eettisiä periaatteita, jotka heijastavat EKP:n ja YVM:n luotettavuuden ja maineen turvaamiseen liittyvää vastuuta.
Häneen sovelletaan erityisesti salassapitoa koskevia vaatimuksia sekä työsuhteen päättymisen jälkeisiä rajoituksia (karenssiaika), jotka edellyttävät myöhemmästä palvelussuhteesta johtuvien mahdollisten eturistiriitojen ja ns. pyöröovi-ilmiöiden etukäteisarviointia ja niiden syntymisen ehkäisemistä kahden vuoden ajan toimikauden päättymisestä EKP:n ylimmän johdon jäsenten menettelytapaohjeiden mukaisesti. 6.
Valinta ja nimitys Valvontaelimen puheenjohtajan valinta- ja nimitysmenettelyssä noudatetaan YVM-asetuksessa vahvistettuja vaatimuksia ja edellä mainittuja tilivelvollisuuteen liittyviä järjestelyjä Euroopan parlamentin ja Euroopan unionin neuvoston kanssa.
Menettelyn vaiheet ovat seuraavat: 1) Esivalinta EKP:n neuvosto asettaa esivalintapaneelin, joka arvioi hakemukset tässä ilmoituksessa esitettyihin kriteereihin nähden.
Hakemusten arvioinnin perusteella sopivimmat hakijat kutsutaan esivalintapaneelin haastatteluun ja ulkopuolisen palveluntarjoajan toteuttamaan, johtamistaitoja koskevaan arviointiin.
Arvioinnit ja haastattelut on tarkoitus toteuttaa maanantaina 26. kesäkuuta ja maanantaina 3. heinäkuuta 2023 alkavilla viikoilla.
Esivalintapaneeli antaa EKP:n neuvostolle harkittavaksi sopivia ehdokkaita koskevan luettelon ja arviointikertomuksen.
2) Ilmoitus Euroopan parlamentille ja Euroopan unionin neuvostolle EKP ilmoittaa Euroopan parlamentin toimivaltaiselle valiokunnalle ja Euroopan unionin neuvostolle tiedot puheenjohtajan toimea hakeneiden ehdokkaiden joukosta (hakemusten lukumäärä, ammatillisten taitojen yhdistelmä, jakauma sukupuolen ja kansallisuuden mukaan jne.), ja antaa niille EKP:n neuvoston hyväksymän, sopivia ehdokkaita koskevan luettelon.
Sopivia ehdokkaita koskeva luettelo annetaan myös valvontaelimelle.
3) EKP:n neuvoston ehdotus ja Euroopan parlamentin hyväksyntä EKP:n neuvosto tekee valintansa esivalintapaneelin valmistelemasta ehdokasluettelosta ja antaa valvontaelintä kuultuaan Euroopan parlamentin hyväksyttäväksi ehdotuksen puheenjohtajan nimittämiseksi.
Ehdotukseen liitetään sen taustalla olevia perusteita koskeva kirjallinen selvitys.
4) Euroopan unionin neuvoston tekemä nimitys Kun Euroopan parlamentti on hyväksynyt EKP:n neuvoston ehdotuksen, Euroopan unionin neuvosto antaa täytäntöönpanopäätöksen puheenjohtajan nimittämiseksi.
Euroopan unionin neuvosto tekee tämän päätöksen määräe­ nemmistöllä, ottamatta huomioon muista kuin osallistuvista jäsenvaltioista olevien jäsentensä antamia ääniä. 7.
Hakumenettely Hakijoiden on lähetettävä hakemuksensa yhdessä ansioluettelon (curriculum vitae) kanssa kirjattuna kirjeenä tai yksityisen lähettipalvelun välityksellä viimeistään 23 päivänä kesäkuuta 2023 (kirjatun kirjeen tai lähettipalvelun postileiman päiväys) seuraavaan osoitteeseen: European Central Bank, President’s office, Sonnemannstraße 20, 60314 Frankfurt, Germany.
Postinkulkuun liittyvien mahdollisten viivästysten vuoksi hakemukset ja ansioluettelot, jotka on edellä kuvatulla tavalla lähetetty kirjattuna kirjeenä tai yksityisen lähettipalvelun välityksellä, on lisäksi lähetettävä sähköisessä muodossa osoitteeseen SBSelection@ecb.europa.eu viimeistään 23 päivänä kesäkuuta 2023.
EKP pidättää oikeuden pidentää määräaikaa tätä toimea koskevien hakemusten jättämiselle ja julkaista uuden määräajan.